Κανονισμός (ΕΚ) αριθ. 2344/2003 της Επιτροπής

της 30ής Δεκεμβρίου 2003

που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), και ιδίως το άρθρο 9, παράγραφος 1 στοιχείο α),

Εκτιμώντας τα ακόλουθα:

(1) Η συνδυασμένη ονοματολογία που περιλαμβάνεται στο παράρτημα Ι του κανονισμού (ΕΟΚ) αριθ. 2658/87 αντικαταστάθηκε, από την 1η Ιανουαρίου 2004, από τον κανονισμό (ΕΚ) αριθ. 1789/2003 της Επιτροπής, της 11ης Σεπτεμβρίου 2003, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(2).

(2) Η Επιτροπή ενέκρινε τους κανονισμούς (ΕΚ) αριθ. 1871/2003(3), (ΕΚ) αριθ. 1949/2003(4) και (ΕΚ) αριθ. 2205/2003(5) που τροποποίησαν το παράρτημα Ι του κανονισμού (ΕΟΚ) αριθ. 2658/87, όπως τροποποιήθηκε από τον κανονισμό (ΕΚ) αριθ. 1832/2002 της Επιτροπής(6).

(3) Για να εξασφαλιστεί ότι η συνδυασμένη ονοματολογία, η οποία εφαρμόζεται από την 1η Ιανουαρίου 2004, περιλαμβάνει τις τροποποιήσεις που επέφεραν αυτοί οι τρεις κανονισμοί, πρέπει να τροποποιηθεί ανάλογα το παράρτημα Ι του κανονισμού (ΕΟΚ) αριθ. 2658/87, όπως τροποποιήθηκε από τον κανονισμό (ΕΚ) αριθ. 1789/2003.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 2658/87, όπως τροποποιήθηκε από τον κανονισμό (ΕΚ) αριθ. 1789/2003, τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει από την 1η Ιανουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Δεκεμβρίου 2003.

Για την Επιτροπή

Frederik Bolkestein

Μέλος της Επιτροπής

(1) ΕΕ L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2205/2003 (ΕΕ L 330 της 18.12.2003, σ. 10).

(2) ΕΕ L 281 της 30.10.2003, σ. 1.

(3) ΕΕ L 275 της 25.10.2003, σ. 5.

(4) ΕΕ L 287 της 5.11.2003, σ. 15.

(5) ΕΕ L 330 της 18.12.2003, σ. 10.

(6) ΕΕ L 290 της 28.10.2002, σ. 1.

ΠΑΡΑΡΤΗΜΑ

1. Η συμπληρωματική σημείωση 7 του κεφαλαίου 2 της συνδυασμένης ονοματολογίας αντικαθίσταται από το ακόλουθο κείμενο:

"7. Θεωρούνται ως 'αλατισμένα ή σε άρμη' κατά την έννοια της κλάσης 0210, τα βρώσιμα κρέατα και παραπροϊόντα σφαγίων, τα οποία έχουν υποστεί βαθύ αλάτισμα με εμποτισμό κατά τρόπο ομοιογενή σε όλα τα μέρη τους, έχοντας μια συνολική περιεκτικότητα άλατος 1,2 % ή περισσότερο κατά βάρος, υπό την προϋπόθεση ότι το αλάτισμα αποτελεί τη μοναδική διαδικασία που διασφαλίζει μακρόχρονη διατήρηση."

2. Η συμπληρωματική σημείωση 2 του κεφαλαίου 15 της συνδυασμένης ονοματολογίας τροποποιείται ως εξής:

1. στη συμπληρωματική σημείωση 2.Α, ο πίνακας I αντικαθίσταται από τον ακόλουθο πίνακα:

"Πίνακας I Περιεκτικότητα σε λιπαρά οξέα ως εκατοστιαία αναλογία επί του συνόλου των λιπαρών οξέων

>ΘΕΣΗ ΠΙΝΑΚΑ>"

2. η συμπληρωματική σημείωση 2.Β τροποποιείται ως εξής:

α) το πρώτο εδάφιο αντικαθίσταται από το ακόλουθο κείμενο:

"Στη διάκριση 1509 10 δεν υπάγονται παρά τα ελαιόλαδα που ορίζονται στα ακόλουθα σημεία I και II τα οποία παράγονται αποκλειστικά με μηχανικές μεθόδους ή με άλλες φυσικές μεθόδους υπό συνθήκες που δεν προκαλούν την αλλοίωση του ελαίου και τα οποία δεν έχουν υποστεί καμία άλλη επεξεργασία πλην της πλύσης, της μετάγγισης, της φυγοκέντρησης και της διήθησης. Τα ελαιόλαδα που λαμβάνονται με διαλύτες, με βοηθητικές ύλες παραλαβής που έχουν χημική ή βιοχημική δράση ή με μεθόδους επανεστεροποίησης ή πρόσμειξης με έλαια άλλης φύσης αποκλείονται από αυτή τη διάκριση."

β) το σημείο I τροποποιείται ως εξής:

i) η έκφραση "μειονεκτικό παρθένο ελαιόλαδο" αντικαθίσταται από την έκφραση "μειονεκτικό ελαιόλαδο"·

ii) το στοιχείο γ) αντικαθίσταται από το ακόλουθο κείμενο:

"γ) περιεκτικότητα σε κορεσμένα λιπαρά οξέα στη θέση 2 των τριγλυκεριδίων που δεν υπερβαίνει το 1,5 %·"·

iii) το στοιχείο ζ) τροποποιείται ως εξής:

- τα σημεία 1 και 3 διαγράφονται,

- το σημείο 4 αντικαθίσταται από το ακόλουθο κείμενο:

"4. οργανοληπτικά χαρακτηριστικά από τα οποία εμφαίνεται διάμεσος τιμή ελαττωμάτων που υπερβαίνει το 2,5, σύμφωνα με το παράρτημα XII του κανονισμού (ΕΟΚ) αριθ. 2568/91·"·

γ) το σημείο IΙ τροποποιείται ως εξής:

i) το στοιχείο α) αντικαθίσταται από το ακόλουθο κείμενο:

"α) οξύτητα, εκφραζόμενη ως περιεκτικότητα σε ελαϊκό οξύ, που δεν υπερβαίνει τα 2,0 g/100 g"·

ii) το στοιχείο ε) αντικαθίσταται από το ακόλουθο κείμενο:

"ε) συντελεστή αποσβέσεως K270 που δεν υπερβαίνει το 0,25"·

iii) το στοιχείο ζ) αντικαθίσταται από το ακόλουθο κείμενο:

"ζ) οργανοληπτικά χαρακτηριστικά από τα οποία εμφαίνεται διάμεσος τιμή ελαττωμάτων που δεν υπερβαίνει το 2,5, σύμφωνα με το παράρτημα XII του κανονισμού (ΕΟΚ) αριθ. 2568/91"·

iv) το στοιχείο θ) αντικαθίσταται από το ακόλουθο κείμενο:

"ij) περιεκτικότητα σε κορεσμένα λιπαρά οξέα στη θέση 2 των τριγλυκεριδίων που δεν υπερβαίνει το 1,5 %"·

3. η συμπληρωματική σημείωση 2.Γ τροποποιείται ως εξής:

α) το στοιχείο α) αντικαθίσταται από το ακόλουθο κείμενο:

"α) οξύτητα, εκφραζόμενη ως περιεκτικότητα σε ελαϊκό οξύ, που δεν υπερβαίνει τα 1,0 g/100 g"·

β) τα στοιχεία γ) και δ) αντικαθίσταται από το ακόλουθο κείμενο:

"γ) συντελεστή απόσβεσης K270 που δεν υπερβαίνει το 0,90·

δ) διακύμανση του συντελεστή απόσβεσης (K) στην περιοχή των 270 nm που δεν υπερβαίνει το 0,15"·

γ) το στοιχείο στ) αντικαθίσταται από το ακόλουθο κείμενο:

"στ) περιεκτικότητα σε κορεσμένα λιπαρά οξέα στη θέση 2 των τριγλυκεριδίων που δεν υπερβαίνει το 1,8 %"·

4. η συμπληρωματική σημείωση 2.Δ τροποποιείται ως εξής:

α) το στοιχείο α) διαγράφεται·

β) το στοιχείο γ) αντικαθίσταται από το ακόλουθο κείμενο:

"γ) περιεκτικότητα σε κορεσμένα λιπαρά οξέα στη θέση 2 των τριγλυκεριδίων που δεν υπερβαίνει το 2,2 %"·

5. στη συμπληρωματική σημείωση 2.Ε, η δεύτερη φράση αντικαθίσταται από το ακόλουθο κείμενο:

"Τα ελαιόλαδα της εν λόγω διάκρισης πρέπει να έχουν περιεκτικότητα σε κορεσμένα λιπαρά οξέα στη θέση 2 των τριγλυκεριδίων που δεν υπερβαίνει το 2,2 %, συνολική περιεκτικότητα σε trans-ισομερή του ελαϊκού οξέος μικροτερή από 0,40 %, συνολική περιεκτικότητα σε trans-ισομερή του λινελαϊκού και του λινολενικού οξέος μικρότερη από 0,35 %, και διαφορά μεταξύ της σύνθεσης με HPLC (υγρή χρωματογραφία υψηλής πίεσης) και της θεωρητικής σύνθεσης των τριγλυκεριδίων σε ECN42 που δεν υπερβαίνει το 0,5"·

3. Κωδικός ΣΟ 1509 10 10, η περιγραφή εμπορευμάτων στη δεύτερη στήλη, αντικαθίσταται από το ακόλουθο κείμενο:

">ΘΕΣΗ ΠΙΝΑΚΑ>"

4. Η συμπληρωματική σημείωση 1 του κεφαλαίου 21 της συνδυασμένης ονοματολογίας διαγράφεται.